钦定古今图书集成/理学汇编/文学典/第010卷 > 杨慎丹铅总录 > 《读书万卷》
## 钦定古今图书集成/理学汇编/文学典/第010卷 > 杨慎丹铅总录 > 《读书万卷》

“杜子美云：‘读书破万卷，下笔如有神’。”此子美自言其
所得也。读书虽不为作诗设，然胸中有万卷书，则笔
下自无一点尘矣。近日士夫争学杜诗，不知读书果
曾破万卷乎？如其未也，不过拾《离骚》之香草，丐杜陵
之残膏而已。又尝记宋宣政问文，人称翟汝文、叶梦
得、汪藻、孙觌四人，孙尝自评曰：“吾之视浮溪，浮溪之”
视石林，各少十年书。石林视翟忠惠亦然，识者以为
确论。今之学文者，果有十年书乎？不过抄《玉篇》之难
字，效红勒之轧辞而已，乃反峻其门墙，高自标榜，必
欲轻古人而薄前辈，何异蜉蝣撼大树乎？